ZAPISNIK 32. SJEDNICE VMO BORONGAJ LUGOVI
14.12.2023., 20:00h, MS Borongaj Lugovi
Prisutni članovi:
1. Ivana Perković
1. Petar Miočević
1. Ivica Milković
1. Bruno Rižmarić
1. Lidija Klanjec

Predsjednica uvodno konstatira kako je na sjednici prisutno ukupno 5 od 5 članova čime su ostvareni uvjeti za pravovaljano odlučivanje na sjednici.
Nazočni članovi VMO jednoglasno prihvaćaju zapisnik 31. sjednice jednoglasno bez rasprave.
Nazočni članovi VMO jednoglasno prihvaćaju 

D N E V N I   R E D

1. Donošenje Financijskog plana MO Borongaj Lugovi za 2024.
1. Donošenje Plana Malih komunalnih akcija MO Borongaj Lugovi za 2024.
1. Korištenje prostora MS Borongaj Lugovi
1. Aktualna komunalna problematika
1. Izvješća, pitanja i prijedlozi

Ad. 1. Donošenje Financijskog plana MO Borongaj Lugovi za 2024.
	Predsjednica VMO izvještava nazočne članove MO Borongaj Lugovi o prijedlogu Financijskog plana MO Borongaj Lugovi za 2024. godinu koji su vijećnici primili u sklopu radnih materijala za sjednicu.
	Financijski plan MO Borongaj Lugovi za 2024. godinu prihvaćen je jednoglasno bez rasprave.
FINANCIJSKI PLAN
Mjesnog Odbora Borongaj - Lugovi
za 2024.

Članak 1.
Financijski plan Mjesnog odbora Borongaj - Lugovi za 2024. (dalje u tekstu: Plan) sastoji se od:

PRIHODA:									32.560,00 €
RASHODA:									32.560,00 €

	Članak 2.

	Prihodi i rashodi iz članka 1. Plana su:

	1. PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	32.560,00

	6711
	PRIHODI ZA FINANCIRANJE RASHODA POSLOVANJA
	32.560,00

	
1. RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	32.560,00

	Izvor 1.1. OPĆI PRIHODI I PRIMICI
	12.560,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	20.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	20.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.

	Ad. 2.  Donošenje Plana Malih komunalnih akcija MO Borongaj Lugovi za 2024. godinu
	Predsjednica VMO izvještava nazočne članove MO Borongaj Lugovi o prijedlogu Plana Malih komunalnih akcija MO Borongaj Lugovi za 2024. godinu koji su vijećnici dobili u sklopu radnih materijala za sjednicu.
	Plan Malih komunalnih akcija MO Borongaj Lugovi za 2024. godinu prihvaćen je jednoglasno bez rasprave.
Plan malih komunalnih akcija
Mjesnog odbora Borongaj - Lugovi za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Borongaj - Lugovi, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 20.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2024.

	Ad. 3. Korištenje prostora MO Borongaj Lugovi
	Predsjednica VMO obavještava nazočne članove kako su zaprimljena dva zahtjeva za korištenje prostora MO Borongaj Lugovi od strane Tespian teatra i Udruge umirovljenika Borongaj Lugovi. Vijećnici su navedene zahtjeve zaprimili u sklopu radnih materijala za sjednicu.
	Oba zahtjeva za korištenje prostora MO Borongaj Lugovi su odobreni jednoglasno bez rasprave.
Z a k l j u č a k
o povremenom korištenju prostora MS Borongaj Lugovi

Vijeće Mjesnog odbora Borongaj Lugovi odobrava povremeno korištenje prostora MS Borongaj Lugovi: 

- Udruzi umirovljenika Borongaj – Lugovi  - srijedom  u terminu os 16 do 18 sati te jednu subotu mjesečno od 16 do 22 sata u razdoblju od 14.  prosinca 2023. do 14. prosinca 2024. 

Z a k l j u č a k
o povremenom korištenju prostora MS Borongaj Lugovi

Vijeće Mjesnog odbora Borongaj Lugovi odobrava povremeno korištenje prostora MS Borongaj Lugovi: 

- Tetar Tespian  u terminima od ponedjeljka do nedjelje u slobodnim terminima po potrebi u razdoblju od 14.  prosinca 2023. do 14. prosinca 2024. 

	Ad. 4.  Aktualna komunalna problematika
	Predsjednica VMO obavještava nazočne članove o dopisu komunalnog redarstva zaprimljenog od strane predsjednice VMO, a koji su vijećnici dobili u sklopu radnih materijala za sjednicu. Navedeni dopis je poslan oko problema uređenja prostora oko u.o. Bingo na Čavićevoj ulici radi čestih kršenja prometnih pravila i propisa od strane korisnika u.o. Bingo, primarno nepropisnog parkiranja. Predsjednica VMO predlaže da nadležne službe izađu na izvid te da se postupi po odluci komunalnog redarstva i nadležnih službi kako bi se omogućio sigurniji pješački promet. Zaključak je prihvaćen jednoglasno bez rasprave.

Zaključak
o uvrštavanju u Plan komunalnih potreba


1. Vijeće Mjesnog odbora Borongaj Lugovi prihvaća izvještaj komunalnog redarstva te predlaže Vijeću Gradske četvrti Peščenica – Žitnjak da u Plan komunalnih potreba uvrsti

· postavljanje prometnih stupića na istočnoj strani Čavićeve ulice (križanje Čavićeve i Borongajske kod u.o. Bingo) kako bi se spriječilo parkiranje osobnih automobila na pješačkoj i biciklističkoj stazi
· postavljanje prometnih stupića na nogostupu - ugao Čavićeva – Grožnjanska – na  Grožnjanske ulice – parni brojevi



2. Moli se o učinjenom izvijestiti ovo Vijeće.

	Predsjednica VMO obavještava nazočne članove o žalbi zaprimljenoj od strane građana Hrvoja Legvarta, a koju su vijećnici dobili u sklopu radnih materijala za sjednicu. G. Legvart se žali na nepropisno parkiranje vozila na odvojku ul. Vukomerec kod k.br. 46, te je poslao prijedlog za postavljanje stupića s ciljem sprječavanja nepropisnog parkiranja. Prijedlog je prihvaćen jednoglasno bez rasprave.
Zaključak
o uvrštavanju u Plan komunalnih potreba


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da u Plan komunalnih potreba uvrsti

- postavljanje zaštitnih stupića u Ulici Vukomerec kod k.br. 46 kako bi se spriječilo nepropisno parkiranje automobila

2. Moli se o učinjenom izvijestiti ovo Vijeće.

	Predsjednica VMO obavještava nazočne članove o žalbi zaprimljenoj od strane zabrinutih građana oko navažanja glomaznog otpada na lokaciji nekadašnjeg zelenog otoka u Sovinjačkoj ulici. Vijećnik Petar Miočević iznosi prijedlog da se na navedenoj lokaciji uredi nekoliko parkirnih mjesta koja bi bila dostupna tamošnjim stanarima, čime bi se također obeshrabrilo odlaganje glomaznog otpada. Prijedlog je prihvaćen jednoglasno bez rasprave.

Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležnih tijela zatraži

· stručni očevid te pokretanja postupka za uređenje i iscrtavanje parkirnih mjesta na betonskoj površini na lokaciji bivšeg zelenog otoka u Sovinjačkoj ulici

2. Moli se o učinjenom izvijestiti ovo Vijeće.

[bookmark: _GoBack]	Ad. 5. Izvješća, pitanja i prijedlozi
	Predsjednica VMO izvještava nazočne članove o razvoju događaja vezano za pitanje neodvojenog brojila i računa za električnu energiju na adredi Ul. Vukomerec 41 gdje se nalazi prostor mjesne samouprave. Naglašava kako je 19. listopada podnesen zahtjev za za otvaranje pojedinačnog ispravnog postupka radi upisa stana u knjigu položenih ugovora, kako bi se mogli početi izdavati zasebni računi za potrošnju el. energije u prostorima MO Borongaj Lugovi.
	Predsjednica VMO izvještava nazočne članove kako je lokacija na adresi Ul. Vukomerec 30 uvrštena kao nova lokacija za redovno održavanje i čišćenje od strane gradske tvrtke Čistoća.
	Vijećnica Lidija Klanjec u ime zainteresiranih građana postavlja pitanje da li VMO Borongaj Lugovi ima pravo glasa oko izdavanja uporabnih dozvola za nove objekte, radi potencijalnih problema koji mogu nastati zbog izgradnje novih zgrada. Predsjednica VMO se obvezuje poslati komunalno redarstvo u izvid postojećih gradilišta na području MO Borongaj Lugovi, te se obvezuje pružiti odgovor građanima na ovaj upit.
	S obzirom da se nitko više nije javio za riječ, ovime je iscrpljen dnevni red i predsjednica VMO zaključuje 32. sjednicu VMO Borongaj Lugovi u 20:50 sati.


ZAPISNIK VODIO:				
Petar Miočević						      		      


KLASA: 024-08/23-003/2443    
URBROJ: 251-13-11-11/002-23-7
Zagreb, 14. prosinca 2023.



Predsjednica Vijeća Mjesnog odbora
Borongaj Lugovi
								
              Ivana Perković 

